stanford-oval/wikipedia huggingface dataset:
סיודאד חוארס
אתרים מעניינים בעיר

בית העירייה הישן (Antigua Presidencia Municipal) הוא בניין שנבנה במהלך המאה ה-19 מסלע געשי ועץ. הבניין היווה זירה לרבים מהאירועים ההיסטוריים שהתרחשו בעיר.
המיסיון של גוואדלופה (Mision de Guadalupe) הוא המבנה העתיק ביותר בעיר, שנבנה במהלך המאה ה-17 ומשמש את הכנסייה הקתולית ברציפות מאז בנייתו.
תיאטרון בניטו חוארס (Auditorio civico Benito Juárez) הוא בית התיאטרון ומרכז האומנויות המקומי.
האודיטוריום העירוני (Auditorio Municipal) הוא מרכז אומנויות חדש ומרשים שנבנה מאחורי הפקולטה לרפואה של האוניברסיטה האוטונומית של סיודד חוארס.
אזור פרונף (Zona Pronaf) אזור תיירותי הכולל ברים, חנויות, מסעדות, בילוי ומוזיאונים.
האצטדיון האולימפי בניטו חוארס (Estadio Olímpico Benito Juárez) הוא ביתה של קבוצת הכדורגל המקומית "לוס אינדיוס".
פארק חאמיסל (Parque Chamizal) הוא הריאה הירוקה של העיר. מעל 40 דונם של פארק הכוללים משעולי ריצה והליכה, נדנדות ואזורי בילוי.
מוזיאון הקונקורד (Museo del Concorde) הוא מוזיאון עירוני המוקדש למטוס הקונקורד העל קולי.
"Centro Cívico Paso del Norte" הוא מרכז אומנויות שנפתח ב-2006.
בעיר פועלים מרכזי הקניות והקניונים ,"Misiones", "Galerias Tec", "Plaza Juárez" ו-"Rio Grande",Gran Patio Zaragoza.
"Parque Central" הוא גן עירוני המותאם לבילוי משפחתי.
"Parque Xtremo" הוא מרכז הספורט האתגרי הגדול ביותר באמריקה הלטינית.
הערות שוליים

↑  קונסוליות ארצות הברית במקסיקו Locations". U.S. Department of State, United States Diplomatic Mission to Italy. Archived from the original on 18 June 2015. Retrieved 20 June 2015.
↑  Mexico: Justice fails in Ciudad Juarez and the city of Chihuahua, באתר אמנסטי אינטרנשיונל
| --- | --- |
בקרת זהויות :  NLI: 987007550492505171  BNE: XX457886  BnF: cb11955386g (data)  GND: 4216529-5  LCCN: n82000742  MusicBrainz: bdd89251-361e-49ed-8f10-335fd10ccd9f  NARA: 10037260  VIAF: 143083035   WorldCat (עם VIAF): 143083035 
הפגנה של קרובי הנרצחות בחוארס
קומונות ויילד

קומונות ווילד (באנגלית: Wild Communes) היו מספר קבוצות שיתופיות, בעלות אידאולוגיה פמיניסטית, של נשים בבריטניה בשנות ה-70 וה-80.
מקימות הקומונות היו נשים בעלות תפיסת עולם פמיניסטית, שביקשו לכונן לעצמן אורח חיים חדש, חף מסקסיזם באמצעות יצירת אלטרנטיבה לאורח החיים בתא המשפחתי שנתפס כצורת חיים מגבילה עבור נשים. הקומונות היו קבוצות לא גדולות של 5–10 מבוגרים, שבמרכזן הנשים המייסדות. גברים הורשו לחיות בקומונה, אולם רק בתנאי ש"ישככו את תחושת האשמה הגברית שלהם באמצעות עבודות הבית". לכל מבוגר בקומונה היה חדר שינה משלו, אך חדרי המגורים והמטבח היו משותפים, וגם הילדים גרו בחדרים משותפים.
נשות הקומונה החליטו שלא להוריש לילדיהן לא את שם המשפחה של אבותיהם, ולא את שמות משפחתן עצמן - ושם המשפחה של כלל הילדים שנולדו בקומונה נרשם כ'ווילד' (Wild - פרא) וגידולם היה במשותף - כשלא בהכרח קיימו קשר ראשוני עם הוריהם הביולוגיים.
הקומונה הראשונה הוקמה ב-1971 בבית בן שלוש קומות באיילינגטון שבצפון לונדון ועד מהרה וקמו קבוצות נוספות באוקספורד, לידס ובערים נוספות בבריטניה. ב-1974 היו כבר כעשר קומונות ששמרו ביניהן על קשרים רופפים.
הקומונות היו לא אחת יעד למתקפות והתנכלות מצד השכנים על רקע שמרני. התנועה הלכה והתפוררה עד סוף שנות ה-80, אולם ילדים רבים שנולדו בה הוסיפו גם בבגרותם לשאת את השם 'וויילד' כשם משפחתם. ב-2010 נעשה סרט דוקומנטרי על ילדי הקומונה בבגרותם בבימויו של אדם הופקינס. אף אחד מהם לא בחר להמשיך ולחיות בקומונה כבוגר, אולם רובם ציינו כי הם זוכרים לטובה את ילדותם בקומונה.
פסוי קורולנקו

| --- | --- |
פסוי קורולנקו
פסוי קורולנקו
 לידה:  26 באפריל 1967 (בן 57) מוסקבה, ברית המועצות
 שם לידה:  פאבל אדוארדוביץ' לאון
 שם במה:  פסוי קורולנקו
 מוקד פעילות:  רוסיה 
 מקום לימודים:  הפקולטה הפילולוגית של אוניברסיטת מוסקבה 
 סוגה:  אינדי, אוונגארד, כלייזמר
 שפה מועדפת:  רוסית, אנגלית 
 כלי נגינה:  סינתיסייזר 
 חברת תקליטים:  Otdelenie VYHOD 
 פרופיל ב-IMDb
 
פסוי גלקטינוביץ' קורולנקו (ברוסית: Псой Галактионович Короленко; תעתיק לטיני: Psoy Galaktionovich Korolenko; יליד 1967) הוא שם הבמה של הפזמונאי, הזמר, וחוקר הספרות היהודי־רוסי פאבל אדוארדוביץ' ליאון. קורולנקו ידוע בסגנונו הייחודי, הכולל קשת רחבה של רמיזות תרבותיות וציטוטים מוזיקליים ממגוון מסורות ושפות מחד, ושימוש בגסויות ובהופעה אינפנטלית מכוונת מאידך. הוא מופיע רבות מחוץ לרוסיה, בעיקר בארצות הברית, אירופה, וישראל, אליה הוא מגיע מדי שנה. הוא מוכר במיוחד בסצנת הכלייזמר הבין-לאומית, ושיתף פעולה עם אמנים כמיכאל אלפרט, דניאל קאהן, אוי דיוויז'ן וג'וליאן קאוטסקי.
פסוי ידוע בשל השתתפותו בפרויקטים המוזיקליים "יושקה קומט צוריק" ו-"Yiddish glory", שהיה מועמד לגראמי. הפרויקטים משחזרים שירים ביידיש משלהי האימפריה הרוסית ומברית המועצות של תחילת המאה העשרים, אשר נגנזו בידי המשטר לאחר מלחמת העולם השנייה. חלק מהשירים הם שירי חיילים, אשר הושרו בסביבה עוינת, כהתנגדות לדרישת להתנצרות כפויה. חלק אחר הוא שירים יהודיים־סובייטיים מתקופת השואה שנמצאו במקבץ של חוקר המוזיקה היידית משה ברגובסקי. ברגובסקי תכנן לפרסם את השירים כאנתולוגיה, אך הוגלה לסיביר בשל גלי האנטישמיות הסובייטית לאחר מלחמת העולם השנייה. הארכיון נחשב במשך שנים אבוד, ונמצא רק בשנות התשעים על ידי חוקרת היידיש אנה שטרנשיס. עבודת השחזור הייתה מורכבת, כיוון שבמקרים רבים היו ידועות רק מילות השירים, ולא לחנם.
מקור הכינוי

לפאבל ליאון תואר דוקטור בספרות רוסית מטעם אוניברסיטת מוסקבה. עבודותו עסקה ביצירתו של הסופר הרוסי ולדימיר גאליאקטיביץ קורולנקו. השם הבדוי "פסוי קורולנקו", התקבל מתוך מכתבו של הסופר קורולנקו, הלועג למנהג לקרוא לילדים על שם קדושים נוצריים: "לך קוראים הילאריון, לאבא גלקטיון. אם הייתי נולד ביום הקדוש פסוי – הייתי פסוי קורולנקו." לשם קונוטציה הומוריסטית, בשל דמיונו למילה הרוסית "pyos", שמשמעה כלבלב, אך גם קונוטציה רצינית, בשל הקשר אל הקדוש המצרי פסוי, שנחשב מכובד בכנסייה האורתודוקסית. לטענת פסוי, הסופר מהווה השראה ליצירתו, בשל עיסוקו הרב במיעוטים ובאחרות, ובשל תמיכתו החלוצית בזכויות אדם אוניברסליות והתנגדותו לאנטישמיות.
סגנון

פסוי מוכר בשל סגנונו, בו קיים ערבוב שפות, גסויות בטקסטים, ורמיזות תרבותיות בלתי צפויות. רמיזות אלה מגוונות מאוד, וכוללות נושאים שנעים מספרות רוסית גבוהה, שאנסון צרפתי, פולקלור יידי, ועד לתרבות פופולרית רוסית. לעיתים הוא מתרגם שירים ומבצע גרסאות כיסוי, במיוחד לשירים מתחילת המאה העשרים. שירתו מלווה בכלי מקלדת, לרוב בסינתיסייזר של קסיו עם גוון האקורדיון מופעל. הוא מבצע ניסויים מוזיקליים רבים ומשלב מסורות שירים שונות, כמו כלייזמר, פופ סובייטי, ראפ ובלוז. הוא שר בכ-6–7 שפות, בעיקר ברוסית, יידיש, אנגלית וצרפתית, לעיתים קרובות על ידי ערבוב של כמה מהן בו זמנית, לפעמים עם תוספות בשפות אחרות, למשל באוקראינית.
דוגמה לסגנון כזה היא שירו "בוראטינו", שמרפרר לספר הילדים "בוראטינו" של אלכסיי ניקולאייביץ' טולסטוי. הוא מתחיל בחזרה קצבית, א־קאפלה, על אותה השורה: "Buratino byl tupoy" ("בוראטינו היה טיפש"). השורה מחליפה את מילותיה לאחר מספר חזרות, והופכת לבסוף, דרך ערבוב הברות, לשורה באיטלקית. השיר מהווה מעין פארודיה על מוזיקת הראפ והטראנס. דוגמה נוספת לסגנונו היא השיר "Ekh lyuli lyuli" שנעשה בשיתוף עם דניאל קאהן ואוי דיוויז'ן. השיר מתחיל מגרסת כיסוי לניגון של חיילים יהודים שגויסו לצבא האימפריה הרוסית בימי ניקולאי השני, המתאר את שגרת שמירת המצוות, והופך לשיר ראפ בעל מילים מרקסיסטיות מהפכניות.
דיסקוגרפיה

| שם מקורי | שם מתורגם\תעתיק | שנה | בשיתוף עם |
| --- | --- | --- | --- |
| Песня про Бога | שיר על אלוהים | 2000 |  |
| Fioretti | פיורטי | 2001 |  |
| Песнь песней Псоя Короленко | שיר השירים של פסוי קורולנקו | 2003 |  |
| Шлягер века | שלאגר המאה | 2003 |  |
| Гонки | מרוצים | 2004 | Neoangin |
| C чего начинается Родина (Un Vu Iz Der Onheyb Fun Foterland) | ממה מתחילה המולדת? | 2006 | All Stars Klezmer Band |
| Русское богатство. Том I. | אוצר רוסי. פרק 1 | 2007 | אליונה אלנקובה |
| The Unternationale | האונטרנציונל | 2008 | דניאל קאהן ואוי דיוויז'ן |
| На лестнице дворца | על מדרגות הארמון | 2008 | אולגה צ'יקינה, אליונה ארנקובה ואחרים |
| Под покровом нощи | תחת מחסה הלילה | 2010 | Opa! |
| Shloyme | שלויימה | 2011 | אנסבל טימופייב |
| Русское богатство. Том II. | אוצר רוסי, פרק 2 | 2013 | אליונה אלנקובה |
| Dicunt | דיסקונט | 2013 | אוי דיוויז'ן |
| Жить не по лжи | לחיות שלא בשק | 2013 | Opa! |
| ИМАРМЕНИЯ | Imarmenia | 2015 |  |
| НННН № 2 ПППП | NNNN #2 PPPP | 2015 | איגור קרטוגלוב |
| סוּס, כּלבֿ, חייל און אַ זונה | סוס, כלב, חייל וזונה | 2017 | Israelifts |
הערות שוליים

↑   ליזה רוזובסקי, מוזיקאי יהודי־מוסקבאי משיב אל הבמה שירים נשכחים ביידיש, באתר הארץ, 27 במרץ 2016
↑  The Origins of "Psoy Korolenko": Vladimir Korolenko, Anti-Anti-Semitism, and Coptic Saints (באנגלית)
| --- | --- |
בקרת זהויות :  NLI: 987007320178705171  PLWABN: 9810530281505606  GND: 1068498390  ISNI: 0000 0000 5309 5649  LCCN: nr2004018262  MusicBrainz: 2d5b2470-22cf-477d-bb24-f8ab86d4d46b  NKC: jo20201097517  VIAF: 39327064   WorldCat (עם VIAF): 39327064
פזגז

| --- | --- |

 נתונים כלליים
 תקופת הפעילות:  1958–הווה (כ־66 שנים)
 חברת אם:  פז
 משרד ראשי:  ראשון לציון
 ענפי תעשייה:  תעשיית האנרגיה 
 מוצרים עיקריים:  גז בישול, מוצרי גז, חשמל
 מנכ"ל:  אסף עופר
  
 www.pazgas.co.il
 
סמליל חברת פזגז עד 2024
פזגז היא חברה-בת של פז חברת הנפט המספקת גז פחמימני מעובה (גפ"מ), חשמל, וכן מוצרים שונים הקשורים לגז.
לחברה 4 מתקנים עיקריים לאחסון מלאי הגפ"מ: בקריית אתא, בראשון לציון, בבאר שבע ובמתקן קצא"א שבאשקלון.
בשנת 2018 רכשה החברה את חברת יפת אביזרי גז בע״מ המספקת מוצרי גז, ומייבאת את מוצרי חברת רינאיי לארץ ביניהם מחממי המים של החברה מייבשים ועוד.
היסטוריה > רקע

תחילת אספקת הגז בארץ ישראל הייתה בשנת 1936, על ידי חברת של שהביאה את הגז מבתי הזיקוק שלה ליד תעלת סואץ. הגז הופץ בשם המסחרי של-בוטגז, בידי חברה ארץ ישראלית לגז בע"מ ושימש לחימום מים ולבישול. למרות מאמצי השיווק, השימוש בגז היה של מעטים בלבד בגלל עלויות גבוהות.
של והחברה הארץ ישראלית לגז המשיכו בשיווק הגז של "של" גם לאחר הקמת המדינה. בשנת 1955 עברה החברה לשווק גז בלחץ גבוה תחת המותג שלגז ולצורך כך הוחלפו המיכלים ושאר הציוד.
היסטוריה > הקמתה של פזגז והתפתחותה

בשנת 1958, עם הקמת פז חברת הנפט הוקמה חברת הבת פזגז לשיווק הגז. בשנת 1960 החזיקה החברה 28 מחסנים אזוריים לאספקת בלוני גז.
בין מנהלי החברה לאורך השנים היו ישעיהו לחובר, שלמה שמיר, אשר לוי, זאב אשכנזי ומרדכי בן ש"ך.
בשנת 1993 מוזגה חברת פטרולגז עם חברת פזגז.
בשנת 2016 נחשף כי הכנסותיה השנתיות של פזגז מסתכמות במיליארד שקל ורווחיה השנתיים מסתכמים ב-136 מיליון שקל.
היסטוריה > פרשת קרטל חברות הגז

פזגז הייתה שותפה עם שלוש חברות הגז הגדולות האחרות (אמישראגז, סופרגז ודורגז) לקרטל בלתי-חוקי, במסגרתו תיאמו ביניהן החברות מחירים וחילקו את אזורי החלוקה של הגז.
כתב אישום בפרשה הוגש ב-2004, ובמסגרת הסדר הטיעון עליו הוסכם ב-2007 נקנסה החברה ב-4 מיליון שקלים, ועונשי מאסר (שהומרו לעבודות שירות) וקנסות כספיים הוטלו על 3 מבכירי החברה
הספקת חשמל

חברת פזגז החלה לספק חשמל בעקבות הרפורמה בשוק החשמל.
הערות שוליים

↑  מי אנחנו, באתר YFT
↑  פזגז - מהסואץ ברכבת, דבר, 23 בפברואר 1962
↑  בוטגז של, דואר היום, Ad, 4 באוגוסט 1937
↑  בשול משוכלל, דבר, 3 בנובמבר 1937
↑  של בוטגז, דבר, 9 בדצמבר 1938
↑  של בוטגז, דבר, 13 בנובמבר 1949

של בוטגז, דבר, 12 ביוני 1950
↑  שלגז, דבר, 18 באוגוסט 1955
↑  הבט כמה טוב להם גם אני רוצה פזגז, דבר, 7 בספטמבר 1958
↑  תפקיד הגז בפיתוח המדינה, דבר, 21 באוקטובר 1960
↑  ניצן כהן, ‏בעקבות התחרות הכנסות של מיליארד שקל של פזגז בסכנה, באתר גלובס, 31 באוגוסט 2016
↑  אמיר הלמר, קרטל חברות הגז: כתב אישום נגד בן ש"ך, שמואל דנקנר וצבי מור, באתר הארץ, 14 באפריל 2004
↑  אבירם זינו, עבודות שירות למורשעי קרטל הגז מחברת פזגז, באתר ynet, 15 במאי 2007
↑  גלובס והמרכז להעצמת האזרח, ‏הרפורמה במשק החשמל: אחרי ציפייה ארוכה, התחרות החלה, באתר גלובס, 18 ביוני 2023
פיודור (רובוט)

בול רוסי עם תומנת הרובוט "פיודר"
פיודור הוא שמו של רובוט דמוי אדם, שפותח על ידי חברת "טכנולוגיה אנדרואידית" והקרן למחקרים מתקדמים בהזמנת המשרד למצבי חירום של רוסיה. במקור הרובוט תוכנן לשיגור מקוסמודרום "ווסטוצ'ני" באמצעות המשגר "אנגרה", ב-2022 על החללית "פדרציה" על מנת לשמש כרובוט חילוץ ולשמש כרובוט חילוץ למשימות חיפוש והצלה. בספטמבר 2018 הרובוט הועבר לאחריות תאגיד החלל הפדרלי רוסקוסמוס, על מנת לשמש למשימות חלל.
שמו באנגלית, FEDOR, מייצג את ראשי התיבות של "Final Experimental Demonstration Object Research" (בתרגום חופשי: אובייקט מחקר תצוגה ניסויי סופי). מקור שמו של הרובוט הוא בשם שהעניק לו מבכירי הקרן למחקרים מתקדמים, דמיטרי רוגוזין, על שם נכדו פיודור.
היסטוריה

פיתוח רובוט חילוץ עבור תוכנית החלל הרוסית החל ב-2014 במסגרת פרויקט שנקרא "אווטאר". בדצמבר 2015 הפרויקט הועבר לידי גוף שהוקם על פי צו של נשיא רוסיה בשם "המרכז הארצי לפיתוח טכנולוגיה ואלמנטים בסיסיים ברובוטיקה" (Национальный центр развития технологий и базовых элементов робототехники).
הרובוט שוגר לחלל ב-22 באוגוסט 2019, במסגרת משימת סויוז MS-14 ויבצע ניסויים בחלל הפתוח. לצורך המשימה הרובוט קיבל את שם הקוד Skybot F-850.
פיתוח

הפיתוח בוצע במגניטוגורסק — במתחם מושכר של מרכז העסקים "אלפא". במהלך הפיתוח המפתחים התבססו על מודלים קודמים שפותחו מדגמי SAR-400 ו-SAR-401. הפיתוח התבצע בשני שלבים: השלב הראשון הוקדש לעבודות פיתוח, השני היה פיתוח הגרסה הסופית של הרובוט. בתחילה, נוצרו חמישה מודלים טכנולוגיים לפיתוח התוכנה: שניים מהם נראו כרובוטים מן המניין, כל השאר נבנו ללא חלק עליון או תחתון. באחד מאבות הטיפוס הותקן כונן הידראולי, אבל לאחר בדיקה המודל ננטש בשל המחירים הגבוהים של המנגנון שלו וחוסר מהימנות. לבסוף פותח אב טיפוס שעובד עם כונן אלקטרוני.
בשלב הראשון, המפתחים נתקלו במספר בעיות שנפתרו במהלך הבדיקה: הרובוט לא היה מסוגל לראות את המרחב במצב פרקדן, זה נפתר אחרי שדאגו לכך שיהיה מסוגל להניע את ראשו; לרובוט לא היה עמוד שדרה יציב ולא היו לא מפרקי ירך, מה שמנע ממנו את היכולת לשבת ברכב; בשל ציפוי האלומיניום שלו הרובוט היה מתקרר במהירות בטמפרטורות של 20 מעלות צלזיוס מתחת לאפס — כדי לפתור את הבעיה הוכן ציוד מיוחד מובנה עם מערכת חימום.
פיודור קיבל את שמו כבר משלב התחלת השלב השני של הפיתוח ב-2015, כאשר ביקר במרכז הפיתוח יו"ר חבר הנאמנים של הקרן למחקרים מתקדמים דמיטרי רוגוזין שקרא לרובוט בשם זה, על שם נכדו. התעתיק הסופי Final Experimental Demonstration Object Research (אובייקט מחקר התצוגה הניסויי הסופי), לאחר שהוענק לו שמו באותיות לטיניות: FEDOR. עלות ייצורו מגיעה ל-300 מיליון רובל.
שלב הפיתוח הסופי כולל את בדיקת אב הטיפוס בשיתוף עם תאגיד "אנרגיה".
מאפיינים

לפיודור ישנה מערכת בקרת קול, מצוידת בחיישנים מיוחדים. אב-טיפוס אחד מורכב מ-15 אלף פרטים. מחצית מהחלקים נאספו ברוסיה, השאר הורכבו בהזמנה מיוחדת מיפן, גרמניה, שווייץ, ארצות הברית ומדינות אחרות. עוצמת הרובוט הוא 20 כוחות סוס (13.5 kW). גובהו — 180 ס"מ ומשקלו מגיע ל-160 ק"ג. 90% מהרכיבים האלקטרוניים נוצרו ברוסיה — חברות "ארביס טכנולוגיה" וחברת Silicium, שממוקמות בסנקט פטרבורג. פיודור עובד על מערכת הפעלה בזמן אמת, שפותחה על בסיס לינוקס. הרובוט מסוגל לפעול עצמאית במשך שעה וכן תחת שליטת המפעיל מרחוק באמצעות לוויין. הרובוט מטעין באמצעות שקע בקיר.
בנוסף, הרובוט מסוגל לפתוח דלת, לעבוד עם מקדחה, לירות באקדח, לשבת, לנהוג במכונית ובטרקטורונים בהיותו במצב אוטונומי.
פיודור פותח על בסיס תוכנה ששימשה לפיתוח רובוט בשם ספוטי, שנותר פרויקט בוט של תוכנה וירטואלית, ללא שלדה פיזית.
ראו גם

אסימו
הערות שוליים

↑  Космический «Аватар» : на что способен новый робот-спасатель FEDOR
↑  צפו: רוסיה בונה רובוטים לעבודות בחלל
↑  Российский робот FEDOR полетит в космос на ракете «Ангара»
↑  Meet Fyodor: Russia's spacebot put through its paces on Earth before being blasted to the ISS - where it will carry out spacewalks before helping build a moon base
↑  Беспилотник с «Восточного» в 2021 году поведёт человекоподобный робот Фёдор
↑  Робота Федора передали Роскосмосу для подготовки к полету
↑  Робот "Федор" нацелит Россию на освоение дальнего космоса, заявил Рогозин
↑  Российский робот "Федор" получил новое имя перед полетом в космос
↑  Рогозин: запуск "Федора" к МКС станет шагом в использовании роботов для дальнего космоса
↑  חללית ובה רובוט דמוי אדם עגנה בתחנת החלל, באתר ynet, 27 באוגוסט 2019
↑  Алексей Богданов: "Фёдор" отправится в облёт Луны
↑  Аватар для МЧС: как создавали робота-спасателя по имени Фёдор
↑  Российский робот FEDOR отправится в космос на «Федерации» в 2021 году
↑   רפאלה גויכמן, הטרמינייטור הרוסי: הכירו את פיודור, הרובוט שיורה בשתי הידיים, באתר TheMarker‏, 18 באפריל 2017
↑  ספוטי ברשת החברתית VK
פיתול מושלם (סרט)

| --- | --- |

כרזת הסרט בעברית
 בימוי:  אריק רושאן 
 הופק בידי:  כריסטוף צ'רבוני מתיאס רובין
 תסריט:  אריק רושאן 
 עריכה:  פסקל פנוילה
 שחקנים ראשיים:  ז'אן דוז'רדן ססיל דה פראנס ולדימיר מנשוב טים רות' אמילי דקן ג'ון לינץ' אלכסנדר גורבונוב ולדימיר מנשוב ונדל פירס
 מוזיקה:  ג'ונתן מוראלי
 צילום:  פייר נוביון
 מדינה:  צרפת צרפת רוסיה רוסיה
 חברת הפקה:  Axel Films
 חברה מפיצה:  EuropaCorp Distributions
 שיטת הפצה:  וידאו על פי דרישה 
 הקרנת בכורה:  27 בפברואר 2013
 משך הקרנה:  103 דק' 
 שפת הסרט:  צרפתית, אנגלית, רוסית 
 סוגה:  סרט ריגול, סרט פעולה 
 תקציב:  15.2 מיליון דולר
 הכנסות:  9.2 מיליון דולר
 דף הסרט ב־IMDb
 
פיתול מושלם (בצרפתית: Möbius) הוא מותחן, קופרודוקציה צרפתית-רוסית משנת 2013 שנכתב ובוים על ידי אריק רושאן (Éric Rochant) בכיכובם של ז'אן דוז'רדן כמרגל רוסי בשם גרגורי, ססיל דה פראנס כאהובתו אליס ו-ולדימיר מנשוב כמפקדו של גרגורי.
תקציר עלילת הסרט

המרגל הרוסי וסוכן שירות הביטחון הפדרלי גרגורי ליובוב נשלח למונקו כדי לנטר את פעולותיו של אוליגרך רוסי רב עוצמה בשם איוואן רוסטובסקי.
במסגרת המשימה הצוות מגייס טירונית מוכשרת המומחית בתחום הפיננסים בשם אליס. בחשד להיותה בוגדת, גרגורי שובר את כלל הזהב ויוצר איתה קשר. ביניהם מתחילה תשוקה שעלולה להרוס את הקריירות של שניהם.
צוות השחקנים

ז'אן דוז'רדן – מוסיי/גרגורי ליובוב
ססיל דה פראנס – אליס רדמונד
טים רות' – איוואן רוסטובסקי
אמילי דקן– סנדרה
ג'ון לינץ' – ג'ושוע
דין קונסטנטין – סוכנו הראשי של ג'ושוע
ולדימיר מנשוב – צ'רקאצ'ין
ברנקה קאטיץ' – אווה
ונדל פירס – בוב
אלכסיי גורבונוב – חורזוב, ראש האבטחה של רוסטובסקי
ויקי קרייפס - אולגה
דמיטרי נזרוב - אינזירילו
הפקה

בנובמבר 2011, ז'אן דוז'רדן וססיל דה פראנס לוהקו לתפקידים בסרט.
במהלך פסטיבל קאן במאי 2012, טים רות', הודה שהוא מגלם דמות של אוליגרך רוסי החשוד בביצוע פשע. הבמאי אריק רושאן מצא דמיון פיזי בין השחקן לבין רומן אברמוביץ', אוליגרך רוסי שדורג במקום התשיעי בעושרו ברוסיה והבעלים של מועדון הכדורגל הלונדוני צ'לסי.
על פי "לה פיגארו", הצילומים החלו במאי 2012 ונמשכו שמונה עד תשעה שבועות באתרים בדרום צרפת, לוקסמבורג, בריסל, בלגיה ובמוסקבה, רוסיה.
שלב הפוסט-פרודקשן התחיל באוקטובר 2012.
ביקורת

הסרט קיבל ביקורות מעורבות מהעיתונות והציבור.
ראו גם

טבעת מביוס
הערות שוליים

↑  "Jean Dujardin et Cécile de France s'espionnent chez Rochant – News films Tournages – AlloCiné". Allocine.fr. 2014-04-24. נבדק ב-2014-04-29.
↑  "Jean Dujardin pour Möbius : ''J'ai travaillé mon Ryan Gosling''". Purepeople.com. 2013-02-19. נבדק ב-2014-04-29.
↑  ""Mobius" : Tim Roth rejoint Jean Dujardin ! – News films Tournages – AlloCiné". Allocine.fr. 2014-04-24. נבדק ב-2014-04-29.
↑  למעשה הצילומים נערכו בקייב, כפי שנחשף בסרטון אחורי הקלעים שהופץ עם גרסת ה-DVD של הסרט.
פסיכולוגיה פוליטית

פסיכולוגיה פוליטית היא תחום מחקר רב תחומי המנסה להבין את הפוליטיקה, הפוליטיקאים ואת ההתנהגות הפוליטית מזווית פסיכולוגית. הנחת המוצא היא שהקשר בין פוליטיקה לפסיכולוגיה הוא דו כיווני; הפסיכולוגיה משמשת כעדשה להבנת הפוליטיקה והפוליטיקה משמשת כעדשה להבנת הפסיכולוגיה. כתחום אינטרדיסציפלינרי, פסיכולוגיה פוליטית חולשת על מגוון רחב של תחומים אחרים, כמו אנתרופולוגיה, סוציולוגיה, יחסים בינלאומיים, כלכלה, פילוסופיה, תקשורת, עיתונות והיסטוריה.
היסטוריה

הפסיכולוגיה הפוליטית שואפת להבין את האינטראקציות בין יחידים והקשרים ביניהם המושפעים מאמונות, מניעים, תפיסות, קוגניציה, אסטרטגיות למידה וחיברות. תיאוריות וגישות פסיכולוגיות פוליטיות יושמו בהקשרים רבים, כגון תפקיד המנהיגות; קביעת מדיניות פנים וחוץ; התנהגות בסכסוכים אתניים, מלחמה ורצח עם; דינמיקה קבוצתית וקונפליקט; התנהגות גזענית; הצבעה ועמדות פוליטיות, הצבעה ותפקיד התקשורת, לאומיות וקיצוניות פוליטית. פסיכולוגים פוליטיים חוקרים את היסודות, הדינמיקה והתוצאות של התנהגות פוליטית תוך שימוש בהסברים קוגניטיביים וסוציולוגיים.
אישיות ופוליטיקה

חקר האישיות בפסיכולוגיה פוליטית מתמקד בהשפעות של "אישיות מנהיגותית" (leadership personality) על קבלת החלטות, ובהשלכות של "אישיות המונית" (mass personality) על גבולותיה של המנהיגות הפוליטית. גישות אישיויות מרכזיות בפסיכולוגיה פוליטית הן שלל תאוריות פסיכואנליטיות, תאוריות מבוססות-תכונות ותאוריות מבוססות-מניע.
ריבוי מהפכות במאה ה-21

החוקרת והעיתונאית אן אפלבאום, הסבירה על בסיס מחקריה של חוקרת הפסיכולוגיה הפוליטית קארן סְטֶנֵר (אנ') ועל בסיס ספרה של אפלבאום "דימדומי הדמוקרטיה" (אנ') את ריבוי המהפכות במדינות דמוקרטיות במאה ה-21. לדבריה: אנשים נמשכים לרעיונות סמכותניים כי מורכבוּת מערערת אותם. הם סולדים מפלגנות בחברה, ומעדיפים אחדות. לדבריה, כשהם נחשפים פתאום ברשת לגיוון של דעות וחוויות זה מכעיס אותם. הם מחפשים פתרונות בשפה פוליטית שגורמת להם להרגיש בטוחים. כך היא הסבירה בקצרה את ריבוי המהפכות לאחרונה במדינות דמוקרטיות כמו הונגריה, פולין, ארצות הברית ועוד.
ראו גם

תאוריית הבחירה הציבורית
כלכלה פוליטית
הערות שוליים

↑   נתנאל שלומוביץ, העיתונאית הימנית שראתה את פולין קורסת הבינה איך מרסקים דמוקרטיה, באתר הארץ, 26 במרץ 2023
| --- | --- |
בקרת זהויות :  NLI: 987007563266205171  GND: 4175034-2  LCCN: sh85104425  LNB: 000051635  NARA: 10640967  NKC: ph249612
קואליציית רמזור

| 0 | 1 | 2 |
| --- | --- | --- |
| SPD | FDP | Alliance '90/The Greens |
קואליציית רמזור (בגרמנית: Ampelkoalition) הוא מונח שמקורו בפוליטיקה הגרמנית והוא מתאר מצב של ממשלה בה חברות המפלגה הסוציאל-דמוקרטית של גרמניה, המפלגה הדמוקרטית החופשית ומפלגת הירוקים הגרמנית. השם "קואליציית רמזור" נובע מהעובדה שהצבעים הראשיים של המפלגות הם אדום, צהוב וירוק בהתאמה וזהו גם סדר הצבעים של רמזור. עם השנים המונח החל לתאר קולאציות דומות בין סוציאל-דמוקרטים, ליברלים וירוקים במדינות אחרות.
היסטוריה

ברמה המדינית, היו מספר קואלציות רמזור. אחת הייתה בברנדנבורג בין 1990 ל-1994 ובברמן בין 1991 ל-1995. ב-2001, במהלך הבחירות שנערכו בברלין התנהל משא ומתן להקמת קואליציה שכזאת אך בסופו של דבר המגעים לא נשאו פרי ונכשלו. כך גם מגעים מוקדמים על הקמת ממשלה במדינת נורדריין-וסטפאליה ב-2010 אך גם הם לא נשאו פרי.
עם זאת, עד נובמבר 2021 טרם הוקמה קואליציית רמזור ברמה הפדרלית. על אף שלשלושת המפלגות יש הרבה במשותף ושלוש המפלגות נחשבות פרוגרסיביות חברתיות, בגלל הליברליזם כלכלי של המפלגה הדמוקרטית החופשית ובגלל יחסיה ארוכי השנים והקרובים עם המפלגה הנוצרית-דמוקרטית הגרמנית, קואליציית שכזאת מעולם לא יצא לפועל עד כה. עם זאת, לאחר הבחירות הכלליות של 2021, עלו הסיכויים להקמת קואליציות שכזאת, במיוחד לאחר שלשלוש המפלגות יהיו מספיק מושבים כדי להקים ממשלה. ב-24 בנובמבר 2021, אושרו ההסכמים הקואליציוניים בין חברות הקואליציה וב-8 בדצמבר הוקמה ממשלה המתבססת על קואליציית הרמזור, בהנהגת הקנצלר אולף שולץ.
הערות שוליים

↑  "Factbox: German "traffic light" coalition seen as most likely". Reuters (באנגלית). 27 בספטמבר 2021. נבדק ב-27 בספטמבר 2021. {{cite news}}:  (עזרה)
↑  אייל להמן, למרות שפל היסטורי למפלגתה של מרקל: קרב צמוד בבחירות בגרמניה, באתר ynet, 26 בספטמבר 2021
↑   גרדיאן ורויטרס, עם הירוקים, עם השמרנים או כולם ביחד: איך תראה הקואליציה הבאה בגרמניה?, באתר הארץ, 27 בספטמבר 2021
↑  אחרי 16 שנות מרקל: אולף שולץ הוא הקנצלר החדש של גרמניה, באתר חדשות 13, 24 בנובמבר 2021
קארדו סיסטמס

| --- | --- |

 נתונים כלליים
 תקופת הפעילות:  2003–הווה (כ־21 שנים) 
 מיקום המטה:  רעננה 
 ענפי תעשייה:  תעשיית הטלקומוניקציה 
  
 www.cardosystems.com
 
קארדו סיסטמס (אנגלית: Cardo Systems) היא חברה ישראלית המפתחת, מייצרת ומשווקת ברחבי העולם מערכות תקשורת אלחוטיות עם דגש על מערכות שתוכננו במיוחד לקסדות אופנוע. מוצרי החברה ידועים גם תחת המותג scala rider. קארדו הייתה החברה הראשונה, שייצרה מערכות תקשורת מונו לרוכבי אופנועים ומוכרת כחברה חלוצה בתחום חידושים טכנולוגיים בשוק האופנועים.